**ΠΕΡΙΣΠΩΜΕΝΗ**

 Πότε βάζουμε περισπωμένη;

  **Περισπωμένη** βάζουμε στην παραλήγουσα όταν:

η παραλήγουσα είναι μακρά (**Μ**)

και η λήγουσα είναι βραχεία (**Β**)

άρα έχουμε **ΜΒ**, π.χ.

|  |  |
| --- | --- |
| **ΠΑΡΑΛ.** | **ΛΗΓ.** |
| **Μ** | **Β** |
| **κῆ** | **πος** |
| **περισπωμένη** |   |

**Παραδείγματα:**

|  |  |  |
| --- | --- | --- |
| ΠΡΟΠΑΡ. | **ΠΑΡΑΛ.** | **ΛΗΓ.** |
|   | **Μ** | **Β** |
|   | **περισπωμένη** |   |
|   | **κῆ** |  πος |
|   | **κῆ** |  πε |
|   | **δῶ** |  ρον |
|   |  |  |
|  |  |  |

**Παρατήρηση**

 Συχνά, πολλοί μαθητές μπερδεύονται, όταν έχουν να τονίσουν λέξεις όπως: **νέων, ὅλων**.

Στις περιπτώσεις αυτές προβληματίζονται τι τόνο θα βάλουν, γιατί σκέφτονται σύμφωνα με τον προηγούμενο κανόνα (της παραλήγουσας σε σχέση με τη λήγουσα). Όμως εδώ βάζουμε οξεία, γιατί τονίζουμε βραχύχρονα, το **ο** και το **ε,** που όπως μάθαμε παίρνουν πάντα οξεία, όπου κι αν βρίσκονται!

**Μικρή ανακεφαλαίωση**

Ας ανακεφαλαιώσουμε τους πρώτους βασικούς κανόνες με ένα πίνακα:

|  |  |  |
| --- | --- | --- |
| **ΠΡΟΠΑΡ.** | ἄνθρωπος | **οξεία** |
| **ο ε** | μόνος, νέος | **οξεία** |
| ΠΑΡΑΛ(Μ) -ΛΗΓ(Μ) ή **ΜΜ** | **κή**πων | **οξεία** |
| ΠΑΡΑΛ(Μ)-ΛΗΓ(Β) ή **ΜΒ** | **κῆ**πος | **περισπωμένη** |